**Katrin Kivimaa** (sündinud 27. juunil 1969 Kohtla-Järvel) on eesti kunstiteadlane ja kunstikriitik.

Haridus
-------

Ta lõpetas 1987. aastal Kohtla-Järve 1. Keskkooli ja 1993. aastal Tartu Ülikooli *cum laude* ajaloo ja kunstiajaloo erialal. Ta kaitses diplomitöö "Keskaegne maailmapilt eesti monumentaalkunstis" Kaur Alttoa juhendamisel. 1994–1995 õppis ta kunstiajaloo magistriprogrammis Kesk-Euroopa Ülikooli Praha kolledžis ning 1997–1999 soo- ja kultuuriuuringute magistriõppes Kesk-Euroopa Ülikoolis Budapestis. 2004. aastal kaitses ta kunstiajaloo doktorikraadi Leedsi Ülikoolis (University of Leeds), Suurbritannias. Tema doktoritöö teema oli "Nationalism, Gender and Cultural Identities: The Case of Estonian Art from the Impact of Modernity to the Post-Soviet Era 1850–2000", juhendaja professor Griselda Pollock.

Töö
---

1993–1997 oli ta kultuurilehe Sirp (ajaleht) kunstitoimetaja, 1997. aastal peatoimetaja kirjanik Mihkel Muti asetäitja. Sel perioodil oli tema peamises huvifookuses jooksev kunsti- ja kultuurielu, mille ülevaated ja kriitilised analüüsid ilmusid lisaks Sirbile teistes Eesti päevalehtedes ja kultuuriväljaannetes. 

2006. aastast töötab ta vanemteaduri ja professorina Eesti Kunstiakadeemia Kunstiteaduse instituudis (alates 2016 Kunstiteaduse ja visuaalkultuuri instituut). Aastatel 2007–2012 oli ta Eesti Kunstiakadeemia Kunstiteaduste instituudi juhataja.

Tema peamised uurimisvaldkonnad on feministlik kunstiajalugu, moodne ja kaasaegne kunst. Ta on teinud kaastööd akadeemilistele ajakirjadele Kunstiteaduslikke Uurimusi, Ariadne Lõng, n.paradoxa: International Feminist Art Journal ning avaldanud kunsti- ja kultuurikriitikat Sirbis, Vikerkaares, kunst.ee-s jm.

Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskonna arengu pärast.

Katrin Kivimaa on Eesti Kunstnike Liidu ja Eesti Kunstiteadlaste ja Kuraatorite Ühingu liige ning kuulub akadeemiliste ajakirjade Ariadne Lõng ja Baltic Journal of Art History toimetuskolleegiumi.

Publikatsioone
--------------

* 2008 – Kinnitused ja vastuväited. Tekste kunstist, pildikultuurist ja kirjutamisest 1995–2007. Tallinn: kunst.ee
* 2009 – Rahvuslik ja modernne naisekuju eesti kunstis 1850–2000. Tartu Ülikooli Kirjastus
* 2010 – (kaasautor Kädi Talvoja) Nõukogude naine eesti kunstis/The Soviet Woman in Estonian Art. Näituse kataloog. Tallinn: Eesti Kunstimuuseum
* 2010 – Kunstnik, naisesus ja "naiselik" kunst. Identiteediotsingud ja representatiivsed võimalused 1920.-30. aastate teostes. – Eesti kunsti ajalugu 1900–1940. 5. köide. Toim M. Kalm. Tallinn: Eesti Kunstiakadeemia
* 2012 – Working with Feminism: Curating and Exhibitions in Eastern Europe*.* Tallinna Ülikooli Kirjastus
* 2012 – ‘Lost in Transition’: Women and Work in Marge Monko’s Art. – I Don't Eat Flowers: Catalogue of Marge Monko's Works. Tallinn: Lugemik
* 2014 – Omamaailm ja kunstnikukunst. – Malle Leis. Näituse kataloog. Tartu Kunstimuuseum

Tunnustus
---------

* 2009 Ervin Pütsepa preemia parima kunstiajaloo monograafia eest (raamat "Rahvuslik ja modernne naiselikkus eesti kunstis 1850-2000")
* 2010 Kultuurkapitali kirjanduse sihtkapitali 2009. a. aastaauhinna nominent "20. sajandi mõttevoolud" (autorkonnas)
* 2011 Eesti ajalookirjanduse preemia 2010 "Eesti kunsti ajalugu V, 1900–1940" (autorkonnas)
* 2011 Riikliku teaduspreemia nominatsioon humanitaarteaduste vallas

Viited
------

1. ↑  "TÜ lõpetanute nimekiri". Originaali arhiivikoopia seisuga 20. juuli 2016. Vaadatud 9. jaanuaril 2020.
2. ↑  Pöördumine Postimehes.
3. ↑
4. ↑  "Arhiivikoopia". Originaali arhiivikoopia seisuga 7. mai 2016. Vaadatud 19. mail 2016.`{{netiviide}}`: CS1 hooldus: arhiivikoopia kasutusel pealkirjana (link)
5. ↑  "Arhiivikoopia". Originaali arhiivikoopia seisuga 10. juuni 2016. Vaadatud 19. mail 2016.`{{netiviide}}`: CS1 hooldus: arhiivikoopia kasutusel pealkirjana (link)
6. ↑  "Arhiivikoopia". Originaali arhiivikoopia seisuga 25. juuni 2016. Vaadatud 19. mail 2016.`{{netiviide}}`: CS1 hooldus: arhiivikoopia kasutusel pealkirjana (link)
7. ↑
8. ↑
9. ↑  "Arhiivikoopia". Originaali arhiivikoopia seisuga 4. mai 2018. Vaadatud 3. mail 2018.`{{netiviide}}`: CS1 hooldus: arhiivikoopia kasutusel pealkirjana (link)
10. ↑  ?

Välislingid
-----------

Katrin Kivimaa Eesti Teadusinfosüsteemis Muuda Vikiandmetes

Eesti teaduse biograafiline leksikon, 4 kd, Sar-Y. Lisa \*